CELEX: 32007R1243
Language: mt
Date: 2007-10-24
Title: Regolament tal-Kummissjoni (KE) Nru 1243/2007 ta' l- 24 ta’ Ottubru 2007 li jemenda l-Anness III tar-Regolament (KE) Nru 853/2004 tal-Parlament Ewropew u tal-Kunsill li jistabbilixxi regoli speċifiċi ta’ iġjene għall-ikel li joriġina mill-annimali. (Test b’relevanza għaż-ŻEE)

25.10.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 281/8
               
            REGOLAMENT TAL-KUMMISSJONI (KE) Nru 1243/2007
      ta' l-24 ta’ Ottubru 2007
      li jemenda l-Anness III tar-Regolament (KE) Nru 853/2004 tal-Parlament Ewropew u tal-Kunsill li jistabbilixxi regoli speċifiċi ta’ iġjene għall-ikel li joriġina mill-annimali.
      (Test b’relevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistipula regoli speċifiċi dwar l-iġjene ta’ l-ikel li joriġina mill-annimali (1), u b’mod partikolari l-Artikolu 10(1) tiegħu,
      Billi:
      
                  (1)
               
               
                  It-tnaqqis tal-piż amministrattiv impost fuq l-impriżi mil-leġiżlazzjoni preżenti tal-Komunità huwa element kruċjali fit-titjib tal-kompetittività tagħhom u biex jintlaħqu l-objettivi ta' l-aġenda ta' Liżbona.
               
            
                  (2)
               
               
                  Ir-Regolament (KE) Nru 853/2004 jistabbilixxi regoli speċifiċi ta’ iġjene ta' l-ikel li joriġina mill-annimali għall-operaturi fin-negozju ta' l-ikel. Dan ir-Regolament jistipula li l-operaturi fin-negozju ta' l-ikel iridu jkunu konformi mad-dispożizzjonijiet rilevanti ta' l-Anness III mehmuż miegħu.
               
            
                  (3)
               
               
                  Ir-rekwiżiti tat-Taqsima VIII ta' l-Anness III tar-Regolament (KE) Nru 853/2004 dwar vapuri impenjati fil-produzzjoni primarja u operazzjonijiet assoċjati jissupplimentaw dawk stabbiliti fl-Anness I tar-Regolament (KE) Nru 852/2004 tal-Parlament Ewropew u tal-Kunsill tad-29 ta' April 2004 dwar l-iġjene tal-prodotti ta' l-ikel (2). B'mod partikolari, dawk il-vapuri għandhom jieħdu nota u jżommuha fil-kotba tagħhom tal-miżuri stabbiliti għall-kontroll ta' perikli b'mod xieraq u għal tul xieraq ta' żmien.
               
            
                  (4)
               
               
                  L-esperjenza wriet li għall-operaturi fin-negozju ta' l-ikel involuti fis-sajd mal-kosta fuq skala żgħira fi ħdan it-tifsira ta' l-Artikolu 26 tar-Regolament tal-Kunsill (KE) Nru 1198/2006 tas-27 ta' Lulju 2006 dwar il-Fond Ewropew għas-Sajd (3), dan ir-rekwiżit jista' joħloq piż amministrattiv addizzjonali. Huwa għalhekk xieraq li tiġi stipulata deroga minn dan ir-rekwiżit għal dawn l-operaturi.
               
            
                  (5)
               
               
                  It-Taqsima XIV ta’ l-Anness III tar-Regolament (KE) Nru 853/2004 jistipula r-rekwiżiti għall-produzzjoni tal-ġelatina maħsuba għall-konsum mill-bniedem. Hija tispeċifika li meta l-ġelatina tkun immanifatturata mill-għadam tar-ruminanti, trid tiġi prodotta bl-użu ta' proċess uniku li jiżgura li l-materjal kollu ta' l-għadam jiġi soġġett għal trattament alkalin ta' soluzzjoni saturata ta' ġir (pH > 12,5) għal perjodu ta' mhux inqas minn 20 jum bi trattament ta' sħana ta' mhux anqas minn 138 °C għal mhux anqas minn erba' sekondi, wara li tkun ġiet imfarrka fin fin u jitneħħielha x-xaħam bil-misħun u ttrattata bl-ispirtu tal-melħ miżjud bl-ilma (b'konċentrazzjoni minima ta' 4 % u pH < 1,5) għal tul ta' perjodu ta' mhux inqas minn jumejn.
               
            
                  (6)
               
               
                  Il-Bord Xjentifiku dwar il-Perikli Bijoloġiċi ta' l-Awtorità dwar is-Sikurezza ta' l-Ikel adotta fit-18 ta' Jannar 2006 opinjoni dwar “L-Istima kwantitattiva tar-riskju ta' BSE għall-bniedem mill-ġelatina fir-rigward tar-riskju ta' residwu ta' BSE”. Fit-18 ta' Mejju 2006, adotta opinjoni oħra dwar “L-istima kwantitattiva tar-riskju ta' BSE għall-bniedem mix-xewka dahar tal-bovini inkluża l-ganglia mill-għerq tax-xewka dahar fir-rigward tar-riskju ta' residwi ta' BSE”. Skond iż-żewġ opinjonijiet, il-proċessi ta' produzzjoni li jinvolvu proċess bl-aċidu jew proċess ta' sħana u pressjoni jiżguraw rispettivament tnaqqis ta' possibilità ta' infezzjoni ta' BSE ekwivalenti jew ogħla meta mqabbel mal-livell ta' sikurezza miksub bl-applikazzjoni tal-proċess bl-alkali mitlub fil-preżent mit-Taqsima XIV ta' l-Anness III tar-Regolament (KE) Nru 853/2004. Il-kondizzjonijiet għall-produzzjoni tal-ġelatina għandhom għalhekk jiġu emendati skond dan.
               
            
                  (7)
               
               
                  Kien hemm diffikultajiet fl-interpretazzjoni tad-dispożizzjonijiet dwar użu possibbli ieħor tal-ġelatina u l-kollaġini prodotti skond id-dispożizzjonijiet stipulati fit-Taqsimiet XIV u XV ta' l-Anness III tar-Regolament (KE) Nru 853/2004 f'xi Stati Membri. Huwa għalhekk xieraq li jiġu ċċarati dawn id-dispożizzjonijiet sabiex l-implimentazzjoni tagħhom tkun armonizzata.
               
            
                  (8)
               
               
                  Ir-Regolament (KE) Nru 853/2004 għandu għalhekk jiġi emendat skond dan.
               
            
                  (9)
               
               
                  Il-miżuri previsti f’dan ir-Regolament huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
               
            ADOTTAT DAN IR-REGOLAMENT:
      Artikolu 1
      L-Anness III tar-Regolament (KE) Nru 853/2004 huwa emendat skond l-Anness ta' dan ir-Regolament.
      Artikolu 2
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 24 ta’ Ottubru 2007.
         
            
               Għall-Kummissjoni
            
            Markos KYPRIANOU
            
               Membru tal-Kummissjoni
            
         
      
      
         (1)  ĠU L 139, 30.4.2004, p. 55; verżjoni kkoreġuta (ĠU L 226, 25.6.2004, p. 22). Ir-Regolament kif emendat l-aħħar bir-Regolament tal-Kummissjoni (KE) Nru 1791/2006 (ĠU L 363, 20.12.2006, p. 1).
      
         (2)  ĠU L 139, 30.4.2004, p. 1.
      
         (3)  OJ L 223, 15.8.2006, p. 1.
      
         ANNESS
         L-Anness III tar-Regolament (KE) Nru 853/2004 huwa emendat kif ġej:
         
                     (1)
                  
                  
                     Fil-punt 3 tat-Taqsima VIII, jiżdird il-paragrafu li ġej:
                     “Bħala deroga mill-punt (a), il-punt 7 tal-Parti A ta' l-Anness I tar-Regolament (KE) Nru 852/2004 jista' ma japplikax għall-operaturi involuti fis-sajd mal-kosta fuq skala żgħira fi ħdan it-tifsira ta' l-Artikolu 26(1) tar-Regolament tal-Kunsill (KE) Nru 1198/2006 (*), u li jwettqu l-attivitajiet tagħhom għal perjodi qosra ta' anqas minn 24 siegħa.
                     
                        (*)  ĠU L 223, 15.8.2006, p. 1.”;"
						
                  
               
                     (2)
                  
                  
                     Fit-Taqsima XIV, il-Kapitoli III, IV u V jinbidlu b’dan li ġej:
                     “KAPITOLU III:   REKWIŻITI GĦALL-MANIFATTURA TAL-ĠELATINA
                     
                              
                                 1.
                              
                              
                                 Fil-proċess ta' produzzjoni tal-ġelatina jrid jiġi żgurat li:
                                 
                                             (a)
                                          
                                          
                                             l-għadam kollu tar-ruminanti li ġej minn annimali li twieldu, trabbew jew inqatlu f'pajjiżi jew reġjuni b'riskju ta' BSE kkontrollat jew mhux determinat skond il-leġiżlazzjoni tal-Komunità jiġi soġġett għal proċess li fih ikun żgurat li l-materjal kollu ta' l-għadam jitfarrak fin fin u jitneħħielhu x-xaħam bil-misħun u jiġi ttrattat bl-ispirtu tal-melħ miżjud bl-ilma (ta' konċentrazzjoni minima ta' 4 % u pH < 1,5) fuq perjodu ta' mhux anqas minn jumejn. Wara dan it-trattament għandu jkun hemm jew:
                                             
                                                         —
                                                      
                                                      
                                                         trattament alkalin ta' soluzzjoni ta' ġir saturat (pH > 12,5) għal perjodu ta' mhux anqas minn 20 jum bi trattament ta' sħana ta' mhux anqas minn 138 °C għal mhux anqas minn erba' sekondi, jew
                                                      
                                                   
                                                         —
                                                      
                                                      
                                                         trattament bl-aċidu (pH < 3,5) għal mhux anqas minn 10 sigħat bi trattament ta' sħana ta' mhux anqas minn 138 °C għal ta' l-inqas erba' sekondi, jew
                                                      
                                                   
                                                         —
                                                      
                                                      
                                                         proċess ta' sħana u pressjoni għal mhux anqas minn 20 minuta bi fwawar saturat b'temperatura ta' 133 °C u pressjoni ta' aktar minn 3 bar, jew
                                                      
                                                   
                                                         —
                                                      
                                                      
                                                         kull proċess ekwivalenti approvat;
                                                      
                                                   
                                       
                                             (b)
                                          
                                          
                                             kull materja prima oħra għandha tkun soġġetta għal trattament bl-aċidu jew bl-alkali, imbagħad titlaħaħ għal darba tnejn. Il-pH irid jiġi aġġustat sussegwentement. Il-ġelatina għandha tiġi estratta billi tissaħħan darba jew aktar drabi wara xulxin, imbagħad tissaffa permezz ta' filtrazzjoni u trattament bis-sħana.
                                          
                                       
                           
                              
                                 (2)
                              
                              
                                 Operatur fin-negozju ta' l-ikel jista' jipproduċi u jaħżen kemm ġelatina maħsuba għall-konsum mill-bniedem kif ukoll ġelatina mhux maħsuba għall-konsum mill-bniedem fl-istess stabbiliment sakemm il-materja prima u l-proċess ta' produzzjoni jkunu konformi mar-rekwiżiti li japplikaw għall-ġelatina maħsuba għall-konsum mill-bniedem.
                              
                           KAPITOLU IV:   REKWIŻITI GĦAL PRODOTTI LESTI GĦAS-SUQ
                     L-operaturi fin-negozju ta' l-ikel iridu jiżguraw li l-ġelatina tkun konformi mal-limiti ta' residwi stabbiliti fl-iskeda li ġejja:
                     
                                 Residwu
                              
                              
                                 Limiti
                              
                           
                                 As
                              
                              
                                 1  ppm
                              
                           
                                 Pb
                              
                              
                                 5  ppm
                              
                           
                                 Cd
                              
                              
                                 0,5  ppm
                              
                           
                                 Hg
                              
                              
                                 0,15  ppm
                              
                           
                                 Cr
                              
                              
                                 10  ppm
                              
                           
                                 Cu
                              
                              
                                 30  ppm
                              
                           
                                 Zn
                              
                              
                                 50  ppm
                              
                           
                                 SO2 (Pharmacopoeia Ewropea 2005)
                              
                              
                                 50  ppm
                              
                           
                                 H2O2 (Pharmacopoeia Ewropea 2005)
                              
                              
                                 10  ppm
                              
                           KAPITOLU V:   IT-TIKKETTI
                     It-tgeżwir u l-ippakkjar li jkun fih il-ġelatina, fuqu jrid jkollu l-kliem ‘ġelatina adatta għall-konsum mill-bniedem’ u trid tidher id-data ta' skadenza minima.”;
                  
               
                     (3)
                  
                  
                     Fit-Taqsima XV, Kapitolu III, il-punt 3 jinbidel b’dan li ġej:
                     
                                 “3.
                              
                              
                                 Operatur fin-negozju ta' l-ikel jista' jipproduċi u jaħżen kemm kollaġini maħsuba għall-konsum mill-bniedem kif ukoll kollaġini mhux maħsuba għall-konsum mill-bniedem fl-istess stabbiliment sakemm il-materja prima u l-proċess ta' produzzjoni jkunu konformi mar-rekwiżiti li japplikaw għall-kollaġini maħsuba għall-konsum mill-bniedem.”;
                              
                           
               
                     (4)
                  
                  
                     L-Appendiċi jinbidel b'dan li ġej:
                     
                        “Appendiċi għall-ANNESS III
                        DOKUMENT MUDELL LI JRID JINTHEMEŻ MA' MATERJA PRIMA DDESTINATA GĦALL-PRODUZZJONI TA' ĠELATINA JEW KOLLAĠINI MAĦSUBA GĦALL-KONSUM MILL-BNIEDEM
                        In-numru tad-dokument kummerċjali: …
                        I.   Identifikazzjoni ta' materja prima
                        Natura tal-materja prima: …
                        L-ispeċi ta' l-annimal: …
                        Tip ta' imballaġġ: …
                        Numru ta’ pakketti: …
                        Piż nett (kg): …
                        II.   Oriġini tal-materja prima
                        It-tip, l-isem, l-indirizz u n-numru ta' awtorizzazzjoni speċjali/ta' approvazzjoni/ta' reġistrazzjoni ta' l-istabbiliment ta' oriġini:
                        …
                        Isem u indirizz ta' min jagħmel il-konsenja (1): …
                        III.   Destinazzjoni tal-materja prima
                        It-tip, l-isem, l-indirizz u n-numru ta' awtorizzazzjoni speċjali/ta' approvazzjoni/ta' reġistrazzjoni ta' l-istabbiliment ta' produzzjoni ta' destinazzjoni
                        …
                        Isem u indirizz ta' min jirċievi l-konsenja (2): …
                        IV.   Il-Mezz ta' trasport: …
                        Magħmul fi … , fi …
                        …
                        
                           (Firma ta' l-operatur ta' l-istabbiliment ta' oriġini jew tar-rappreżentanti ta' l-istabbiliment)
                        
                     
                  
               
            (1)  Jekk ikun differenti biss mill-istabbiliment ta' oriġini.
         
            (2)  Jekk ikun differenti biss mill-istabbiliment ta' destinazzjoni.”